**Salföld Község Önkormányzata Képviselő-testületének**

**11/2013. (IX. 20.) önkormányzati rendelete**

**a Kővágóörsi Közös Önkormányzati Hivatal állományát megillető juttatásokról**

Salföld Község Önkormányzata Képviselő-testülete a közszolgálati tisztviselőkről szóló 2011. évi CXCIX. törvény 237. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 84. § (1) bekezdésében meghatározott feladatkörében eljárva a következőket rendeli el:

**1.§** (1) A rendelet hatálya kiterjed a Kővágóörsi Közös Önkormányzati Hivatalban (továbbiakban: Hivatal) foglalkoztatott köztisztviselőkre, közszolgálati ügykezelőkre (továbbiakban: köztisztviselő).

(2) E rendelet 3. §-ában meghatározott szociális támogatások azokat a nyugállományú köztisztviselőket illetik meg, akik a Hivataltól illetve jogelőd szerveitől kerültek nyugállományba.

**2.§[[1]](#footnote-1)** A Képviselő-testület a köztisztviselői részére a következő szociális jóléti és egészségügyi támogatásokat biztosítja:

a) illetményelőleg;

b) temetési segély;

c) képernyő előtti munkavégzéshez éleslátást biztosító szemüveg vagy kontaktlencse a hatályos jogszabályokban szabályozott feltételek fennállása esetén.

**2/A.§[[2]](#footnote-2);[[3]](#footnote-3)**

**3.§** A nyugállományú köztisztviselők részére az alábbi támogatások folyósíthatók:

a) eseti szociális segély;

b) temetési segély.

**4.§** A 2-3. §-ban foglalt juttatások, támogatások mértékét, az elbírálás és elszámolás rendjét, valamint a visszatérítés szabályait a jegyző a közszolgálati szabályzatban állapítja meg.

**4/A.§[[4]](#footnote-4)** A Képviselő-testület a címzetes főjegyző részére címadományozási juttatást állapít meg a Kővágóörsi Közös Önkormányzati Hivatal költségvetésében biztosított keret erejéig.

**5.§** Az e rendeletben foglalt juttatások és támogatások a Kővágóörsi Közös Önkormányzati Hivatal mindenkori éves költségvetésében elfogadott keret terhére teljesíthetőek.

**6.§** Ez a rendelet a kihirdetést követő 5. napon lép hatályba.

Fábián Gusztáv Dr. Szabó Tímea

polgármester jegyző

A kihirdetés napja: 2013. szeptember 20. Dr. Szabó Tímea

jegyző

**Záradék:**

**Egységes szerkezetbe foglalva: 2022. május 31.**

**Hatályba lép: 2022. június 1. napjával**

Dr. Szabó Tímea

címzetes főjegyző

1. Módosította a 9/2022. (V. 31.) önkormányzati rendelet 2. §-a, hatályos 2022. június 1. napjától. [↑](#footnote-ref-1)
2. Beiktatta az 1/2017. (II. 24.) önkormányzati rendelet 1. §-a, hatályos 2017. február 25-től. [↑](#footnote-ref-2)
3. Hatályon kívül helyezte az 1/2018. (III. 01.) önkormányzati rendelet 1. §-a, hatálytalan 2018. március 2-től. [↑](#footnote-ref-3)
4. Beiktatta a 9/2022. (V. 31.) önkormányzati rendelet 1. §-a, hatályos 2022. június 1. napjától. [↑](#footnote-ref-4)